钦定古今图书集成/历象汇编/历法典/第071卷 > 图
## 钦定古今图书集成/历象汇编/历法典/第071卷 > 图

星从己黄道经至乙某度之馀数有丙丁是二极相距之度分又有丁丙乙角是某星黄道上距某至之经度

图减从夏至算则右从冬至星在冬至右算亦然

或用己〈黄道上星之经处〉壬弧或

丁丙乙角。〈角与其对弧同度〉皆可求丙丁乙角。法曰：“从乙到
丙丁弧，作乙庚弧，庚为直角。先用丙乙庚形，夫形有
丙乙，边有丙角。求庚乙丙庚两边。次用丁庚乙形，夫
形有庚乙，有庚丁。”〈庚丙内减丙丁〉二弧求庚丁乙角。夫角负
辛甲赤道上之弧，从夏至起算，则曰“某星体在乙，其
黄道经在己，距至为己壬弧，其赤道经在甲，赤道经
为辛甲。”壬己、辛甲二弧，定两道上各相异之宿度分
也。

《算五纬犯恒星式》第十三。〈以“木星犯鬼宿，积尸气” 为式。〉

崇祯七年闰八月，报“木星犯积尸气。”又曰：“十一月再
犯。”又曰：“越五月又犯。”今列其法。

一、本年闰八月“二十七日庚戌，求木星经纬度”，得在
鹑火宫。〈七宫〉二度，十二分五十九秒。〈图式见下〉纬北二十分
十一秒，依算未到积尸为三分，又在积尸气南五十
六分。然气体非一点有二十分馀径。又木星有二分
馀径各折半并之，得十二分，减于纬距，得四十四分。
乃木星气体相距之分数，为相犯之限也。如交食非
心与心，乃周与周相交，谓之食。欲得同度之真时，则
求木星一日之细行，得四分四十二秒。经距之三分。
变时得十五时，则庚戌日申初为木星，真与气体同
度。〈黄道上筭〉

系木星日行迟，或前或后二日皆可言犯，盖在其限
内，故曰“二十四日初犯。”

二、本年十一月初六日戊午，求木星经纬度，得七宫
二度十分十九秒。因逆行过积尸为六分，退算减一
日细行四分半，得丁巳日经距星为一分五十秒。〈星经
为十六分四十秒〉变时，得十时。以丁巳日减之，得丙辰日未
正，为木星与气体黄道上同度。求木星纬，得向北三
十二分。弱积尸在北，为一度十四分。各因在北相减，
得四十二分，是木星积气。两心相距。减各半径，得体
相距为三十分，在犯限内。

三、崇祯八年四月二十三日壬寅，求木星经纬度，得
七宫二度七分五秒，未到，积尸少九分。〈一日细行为十一分〉“得
戌正，为同度。”求纬，得向北三十九分，距气为三十五
分，其体相距为二十三分。

算式图列后